**การตรวจระบบทางเดินปัสสาวะ(Intra-Venous Pyelographgy: IVP )**



ภาพถ่ายรังสีของระบบขับถ่ายปัสสาวะ

       คือ การตรวจดูความผิดปกติและการทำงานของระบบขับถ่ายปัสสาวะ โดยการฉีดสารทึบรังสี เข้าหลอดเลือดดำ แล้วให้สารขับถ่าย ผ่านออกมาทางไต แล้วทำการถ่ายภาพรังสีไว้ เป็นระยะๆ จนเสร็จสิ้นการตรวจ

 **ข้อบ่งชี้ในการตรวจ**

1. นิ่วในระบบทางเดินปัสสาวะ

2. เกิดการติดเชื้อในระบบทางเดินปัสสาวะ (Infection) ซึ่งเพศหญิงมีโอกาสเป็นมากกว่าเพศชาย

3. มีการบาดเจ็บของทางเดินปัสสาวะ

4. เป็นโรคทางเดินปัสสาวะตั้งแต่กำเนิด (Congenital abnormally)

5. โรคแทรกซ้อนหลังผ่าตัด

6. ปัสสาวะเป็นเลือด

 **การเตรียมตัวตรวจ**

1. รับประทานอาหารอ่อนมีกากน้อย 2 วัน ก่อนตรวจ

2. ทานยา dulcolax (ยาที่ให้ไป) ครั้งละ 2 เม็ด ก่อนนอน 2 คืน ติดต่อกัน ( 2 คืนก่อนวันตรวจ)

3. งดอาหารและน้ำหลังเที่ยงคืนวันก่อนตรวจ

 **ก่อนตรวจ**

1. ผู้ป่วยต้องเตรียมตัวและปฏิบัติตามคำแนะนำตามเอกสารใบนัดตรวจให้ถูกต้อง

2. ผู้ป่วยที่มีประวัติแพ้อาหารทะเล / โรคภูมิแพ้ / หอบหืด ให้แจ้งเจ้าหน้าที่ก่อนที่จะเข้ารับการ

 ตรวจ

3. ผู้ป่วยต้องเปลี่ยนชุด ตามที่เจ้าหน้าที่จัดให้เพื่อความสะดวกระหว่างการตรวจ

4. ผู้ป่วยควรปัสสาวะทิ้งเพื่อเป็นการเตรียมความพร้อมก่อนที่จะเข้ารับการตรวจ

 **เริ่มตรวจ**

1. เจ้าหน้าที่จะถ่ายภาพรังสีผู้ป่วย 1 ภาพ

2. ฉีดสีสารทึบรังสีเข้าทางเส้นเลือดดำ เพื่อดูการทำงานของไต ในระหว่างฉีดสารทึบรังสีผู้ป่วย

 อาจจะมีอาการใจสั่น หัวใจเต้นเร็วกว่าปกติ น้ำลายมีรสขม อยากอาเจียน ให้ผู้ป่วยหายใจเข้า –

 ออก ทางปากลึก ๆ ช้า ๆ อาการดังกล่าวจะค่อย ๆ ทุเลาลงในเวลา 3 – 5 นาที

3. หลังจากฉีดสารทึบรังสีเสร็จ ห้ามผู้ป่วยปัสสาวะจนกว่าเจ้าหน้าที่จะบอกให้ไปปัสสาวะ เพราะ

 จะทำให้สารทึบรังสีที่ฉีดเข้าไปนั้น ถูกขับออกมากับปัสสาวะจนหมด และทำให้การตรวจไม่ได้

 ผลดีเท่าที่ควร ถ้าผู้ป่วยปวดปัสสาวะมากให้แจ้งเจ้าหน้าที่

4. เจ้าหน้าที่จะถ่ายภาพรังสีผู้ป่วยเป็นระยะ ๆ ตามลำดับขั้นตอนการตรวจ

 **หลังการตรวจ**

1. ผู้ป่วยสามารถดื่นน้ำ ทานอาหารได้ตามปกติ

2. หากมีอาการผิดปกติ ให้กลับมาแจ้งให้เจ้าหน้าที่ทราบ เพื่อให้คำแนะนำหรือรักษาต่อไป

3. สารทึบรังสีที่ฉีดเข้าไปในระหว่างการตรวจจะไม่ตกค้าง หรือถูกดูดซึมไว้ในร่างกาย จะถูกขับออกมาทางปัสสาวะ ดังนั้นจึงควรดื่มน้ำมาก ๆ

 **หมายเหตุ**

 : หากผู้ที่จะตรวจ เคยมีประวัติแพ้อาหารทะเล เป็นหอบหืด โรคไตเรื้อรัง สงสัยว่าตังครรภ์ ควร

 บอกให้แพทย์ทราบก่อนการตรวจ

: เวลาที่ใช้ในการตรวจทั้งสิ้นตั้งแต่ 45 นาทีขึ้นไป ทั้งนี้ขึ้นอยู่กับพยาธิสภาพของผู้ป่วย